section_heading: Ostali projekti vezani za seriju
paragraph_text: U ožujku 2017. godine dvojica obožavatelja serije iz Francuske (filmski redatelj Lucas Stoll i grafički dizajner Gaylor Morestin) montirali su i objavili dvosatni film koji je sastavljen od krucijalnih dijelova priče kompletne serije.<ref> Film je pobrao pomiješane kritike; Polygon ga je prozvao "poprilično dobrim dvosatnim uratkom",<ref> dok ga je Vox opisao kao "film koji može funkcionirati, ali samo do određene razine. U konačnici radi se o gledljivom i zanimljivom filmu, ali poprilično ogoljenom. Svom gledatelju film daje osnovnu strukturu zapleta serije Na putu prema dolje - srednjoškolski profesor boluje od raka i postaje narkokralj Albuquerqueja - ali izostavlja dublji razvoj radnje, odnose likova, a pogotovo povezanosti i motivacije. Većina Walterovog i Jessejevog odnosa nije prikazana, zbog čega gledatelj dobiva dojam da su sve njihove akcije i reakcije jedan na drugog poprilično nasumične i nagle. Walterova supruga Skyler i njegov šogor Hank nešto su bolje prikazani, ali korijeni njihovih odnosa također su svedeni na minimum".<ref> Dvojica autora filma opisali su svoje djelo kao "studentski projekt koji se pretvorio u apsolutnu strast" te su nadodali da su im trebale "dvije godine neprospavanih noći i beskrajne montaže" kako bi ga završili.<ref>